Gauteng-premier gekap oor e-tol | Maroela Media
Solly Msimanga, die DA se premierskandidaat vir Gauteng, het David Makhura, premier van provinsie, Maandag daarvan beskuldig dat hy die ware probleme rakende die ongewilde e-tolstelsel ontduik.
Msimanga het die uitlatings gemaak ná afloop van Makhura se provinsiale rede.
Maroela Media het vroeër berig Makhura het inwoners van die provinsie Maandag in sy toespraak verseker dat e-tol die volle aandag van die regerende party geniet. Hy het gesê dat 21 regeringspanne glo hard aan die werk is om 'n oplossing vir die e-tolsituasie te vind.
Msimanga het egter teruggekap deur te sê die kontrak vir die e-tolstelsel is inteendeel hernu.
"Makhura maak al van 2016 dieselfde bewerings. Ek het geen daadwerklike planne of iets oor die werklike stand van sake in die provinsie gehoor nie. Hy beweer Ramaphosa hanteer glo die e-tolsaak? Ek sê jou nou dat die e-tolkontrak hernu is tot 2019 met die opsie van 2021," het Msimanga gesê.
Elektroniese tolwese (ETC) het verlede maand egter ontken dat Gauteng se e-tolkontrak met die Suid-Afrikaanse Nasionale Padagentskap (Sanral) hernu is, soos Msimanga beweer.
Volgens ETC is dié kontrak wel verleng maar nié hernu nie, soos per bepalings van die kontrak wat in 2009 tussen die partye aangegaan is.
Makhura het ook in sy toespraak gesê dat hoewel die gebruikersbetaalbeginsel nié bevraagteken word nie, e-tol lewenskoste verhoog en dus onvolhoubaar is.
Mandisa Mashego, voorsitter van die EFF in Gauteng, is ook van mening dat Makhura se toespraak tekortgeskiet het. "Sy toespraak het geen terugvoer gegee oor projekte wat hy voorheen aangekondig het nie," het Mashego gesê.
"Daar was geen werklik prestasies sedert sy vorige provinsiale rede nie. Hulle het nie die Life Esidimeni-eisers betaal nie, e-tol is in 'n ernstige krisis gedompel…. Hy sê hulle is nie teen die gebruikersbetaalbeginsel nie, maar hulle is teen e-tol. Hy het die wetgewer mislei,"' het Mashego gesê.
Julle kan julle etoll vat, oprol, en druk!
Wit olifante op die GP paaie . Die regering her seker gedink hulle gaan die stelsels implimenteer en geld maak vir eie gewin , toe loop hulle n groot bloutjie . Shame , slim vang toe sy baas .
Al in die ronte al in die ronte en niks gebeur nie alles beloftes wat leeg is en bly !
Natuurlik sal hulle hom moeilikheid gee..!
Hulle sal NOOIT e-tol laat gaan nie, daar is te veel hande wat skep in daardie "pie"…
Net nog 'n verkiesings-foefie!!!
Betaal die keiser wat die die keiser toekom hoe korrup hulle ook mag wees. Die Romeine was wreed, ongenadig en ook korrup en tog het Jesus hierdie woorde geuiter selfs toe Hy geweet het hulle gaan Hom binne n paar maande kruisig